Poetin dalk weer paPres. Wladimir Poetin van Rusland (2006) Foto: Kremlin.ru via Wikimedia Commons Hy het ná ŉ ontmoeting met Italië se Matteo Renzi op 5 Maart onverwags verdwyn. Verskeie berigte uit Moskou beweer egter dat hy in Lugano, Switserland, was. Daar het die Olimpiese gimnas Alina Kabayeva (31) lewe geskenk aan ŉ babadogtertjie in ŉ private kliniek, Sant’Anna. Daar word al baie jare lank beweer Alina Kabayeva is Poetin se geheime minnares. In 2008 is ŉ Russiese koerant summier gesluit nadat dit oor die verhouding verslag gelewer het. Poetin se amptelike woordvoerder het geen doekies omgedraai met dié woorde: “Information about the birth of Wladimir Poetin´s child does not correspond to reality.” Die Kremlin het nog nooit erken dat daar ŉ verbintenis tussen die twee bestaan nie. In 2013 het Poetin van sy vrou, Lyudmilla, ná ŉ huwelik van 30 jaar geskei. Alina Kabayeva is uit die openbare oog sedert September verlede jaar toe sy bedank het uit haar pos in Poetin se United Russia-party.